**Rēzeknes novada Dzimtsarakstu nodaļa ir sagatavojusi pārskatu par paveikto 2016. gadā.**

 **Dzimtsarakstu nodaļā reģistrēti 112 jaundzimušie**, t.sk. reģistrēti vecāku laulībā- 60 gadījumos, ar paternitātes atzīšanu - 42 gadījumos, ar trīspusējo paternitāti -2, bez ziņām par bērna tēvu -8 gadījumos. Vecāki izteikuši vēlmi deklarēt jaundzimušā dzīvesvietu Rēzeknes novadā 104 ģimenēs.

 No 112 reģistrētajiem jaundzimušajiem 56 ir zēni un 56 meitenes.

Vairāk jaundzimušo reģistrēts janvārī (13), februārī un martā (12), vismazāk - novembrī (5) un septembrī (6).

 Vislielākais jaundzimušo skaits ir reģistrēts Gaigalavas pagastā (12), Silmalas un Vērēmu pagastā (10), Lūznavas, Nautrēnu un Mākoņkalna pagastā reģistrēts pa trim jaundzimušajiem. Sakstagala, Ozolaines, Ilzeskalna, Griškānu un Čornajas pagastā - pa diviem bērniem, bet Rikavas un Stoļerovas pagastā gada laikā reģistrēts tikai pa vienam bērniņam. Nagļu pagastā jaundzimušie netika reģistrēti.

 35 novada ģimenes pagājušajā gadā sagaidījušas pirmdzimto ,42 – otro, 23 – trešo, 6–ceturto, 2 – piekto, 1-sesto, 1–septīto, 1–astoto bērniņu, bet viena ģimenīte jau desmito bērniņu.

 Populārākie meiteņu vārdi pagājušajā gadā bija – Madara (4), Alise(3), Evelīna(3), Alise (2), Milana(2).

 Populārākie zēnu vārdi 2016. gadā- Daniels(3), Gustavs(3), Arturs(3), Dmitrijs(2), Ralfs(2). Vecāki saviem mazuļiem izvēlējušies arī divus vārdus-Melānija Nikola un Laima Elizabete. Bērniņiem doti arī retāk sastopami vārdi- Elorita, Damirs, Damīrs, Letīcija, Kelvins, Arians, Mērija.

 Protams, pagājušais gads neizpalika bez tādiem latviskiem vārdiem kā Līga, Jānis, Jēkabs, Katrīna, Agata, Matīss, Veronika.

 **2016. gadā nodaļā reģistrēti 442 miršanas gadījumi- 321 novada iedzīvotāji un 121 citu pašvaldību iedzīvotāji.**

Vislielākais mirušo skaits ir reģistrēts martā (55), februārī(48), aprīlī(44), vismazākais - jūlijā un augustā(16). Vislielākais mirušo personu skaits reģistrēts Silmalas un Maltas pagastā (29), Feimaņu pagastā (22). Vismazākais mirušo personu skaits reģistrēts Stoļerovā (4), Rikavas, Nagļu, Lendžu pagastā (5). No 321 novadā deklarētajām mirušajām personām 162 bija vīrieši, 159- sievietes, no citu pašvaldību deklarētajām mirušajām 121 personām 58 bija vīrieši, 63-sievietes. Visizplatītākais nāves cēlonis- sirds un asinsvadu slimības, onkoloģiskās slimības, traumatisms. Šīs saslimšanas kā nāves iemesli sastopami arvien biežāk un arvien jaunākiem cilvēkiem.

 **2016. gadā novadā reģistrētas 59 laulības.** (2015.gadā - 40).

50 laulības reģistrētas dzimtsarakstu nodaļā, bet 9- Rēzeknes novada teritorijā esošajās baznīcās. Visvairāk laulības tika noslēgtas Dricānu Romas katoļu baznīcā un Sarkaņu Romas katoļu baznīcā -2, Bikovas, Ciskādu, Zosnas, Pušas un Bērzgales Romas katoļu baznīcā - pa vienam pārim. Rēzeknes novada dzimtsarakstu nodaļā ,,JĀ” vārdu teikuši ne tikai novada iedzīvotāji, bet arī iedzīvotāji no Preiļu, Kārsavas, Varakļānu, Viļānu, Varakļānu, Madonas, Babītes, Burtnieku, Ķekavas, Baltinavas, Ludzas novada, Rīgas, Rēzeknes, Jēkabpils iedzīvotāji, arī Lietuvas un Lielbritānijas pilsoņi.

 43 līgavas stājās laulībā pirmo reizi, 14 – otrajā, viena - trešajā laulībā un viena līgava stājās laulībā jau piekto reizi, savukārt 41 līgavainis stājies pirmajā, 13- otrajā laulībā, četri-trešajā laulībā, bet viens līgavainis ,,jā,, vārdu teicis jau ceturto reizi. No 59 noslēgtajām laulībām 39 pāriem tā ir bijusi pirmā laulība.

 2016. gadā dzimtsarakstu nodaļa aizsāka jaunu tradīciju- svinīgu Zelta pāru godināšanu. Svinīgajā pasākumā, kas notika Lūznavas muižā piedalījās 7 pāri, kuri kopdzīves gadu skaits sasniedza 50.

 Rēzeknes novada dzimtsarakstu nodaļa vienai ģimenei organizēja arī Sudrabkāzu pasākumu, kas notika skaistajā Lūznavas muižā.

 No nodaļas arhīva izsniegtas 138 civilstāvokļa aktu reģistrācijas apliecības, 66 izziņas fiziskām un juridiskām personām, sagatavotas un izsniegtas 16 izziņas par laulības noslēgšanai nepieciešamo dokumentu pārbaudi.

 Arhīvā esošajos laulības reģistros, pamatojoties uz tiesas spriedumiem un notāru paziņojumiem, izdarītas atzīmes par laulības šķiršanu, šķirtas 26 laulības, aizgādības tiesības pērn atņemtas 29 bērnu vecākiem, civilstāvokļa aktu reģistros kopumā gada laikā veikti 70 papildinājumi un labojumi.

 2016. gadā noformētas **5** uzvārda maiņas lietas.

Dzimtsarakstu nodaļas vad. pienākumu izpildītāja Marija Deksne